रात 12 बजे जन्मे प्रभु यीशु आतिशबाजी से गूंजा शहर
गुरुवार देर रात 12 बजे प्रभु यीशु का जन्म होते ही शहर आतिशबाजियों से गूंज उठा। जन्म की खुशी में मस्त समाजजन एक-दूसरे को मिठाई व केक खिलाकर पर्व की खुशियां सांझा कर रहे थे। इस दौरान सांता क्लॉज ने भी बच्चों को उपहार भेंट किए। जन्म के बाद नपा कम्यूनिटी हॉल के सामने स्थित क्राईस्ट चर्च व फातिमा कॉन्वेंट स्कूल परिसर स्थित कैथोलिक चर्च में समाजजनों ने सामूहिक विशेष प्रार्थना की। कैथोलिक चर्च प्रमुख फादर पॉल ने बताया प्रभु के जन्मोत्सव की खुशी में शरीक होने के लिए रात 11.30 बजे से ही समाजजन एकत्रित होने लगे थे। पर्व के अवसर पर चर्च परिसर में प्रभु यीशु का आकर्षक झांकी व गोशाला भी बनाई गई थी। जन्म के बाद क्रिसमस ट्री के समीप लॉटरी भी खोली गई। इसमें प्रथम, द्वितीय व तृतीय को उपहार दिए गए।
शुक्रवार को क्रिसमस पर सुबह दोनों चर्च में प्रार्थना होगी। इसके बाद समाजजन एक-दूसरे के घर पहुंचकर मुंह मीठा करवाकर पर्व की शुभकामनाएं देंगे। पर्व पर समाज का हर व्यक्ति नए परिधान में नजर आएगा। शुभकामनाओं का यह दौर देर रात तक जारी रहेगा।
कल भी होंगे आयोजन- क्रिसमस पर शनिवार को फातिमा स्कूल स्थित कैथोलिक चर्च में सांस्कृतिक कार्यक्रम होंगे। कार्यक्रम में उज्जैन के वादक कलाकार मनमोहक प्रस्तुतियां देंगे। वहीं उज्जैन के फादर एंथोनी क्रिसमस संदेश देंगे।
प्रभु यीशु के जन्म के बाद रात 12.30 बजे जलाई मशाल व कैंडल मार्च निकालते समाजजन। फोटो- प्रदीप व्यास
hin_Deva hin_Deva hin_Deva hin_Deva hin_Deva